ქალწულის გროვა

ქალწულის გროვა — გალაქტიკების გროვა ქალწულის თანავარსკვლავედის მიმართულებით, რომლის ცენტრალური ნაწილი დედამიწიდან 53.8 ± 0.3 სინათლის წლითაა დაშორებული. მოიცავს დაახლოებით 1300 გალაქტიკას (შესაძლოა 2000-ზე მეტსაც).See Virgo Cluster. გროვა წარმოადგენს უფრო დიდი, ქალწულის ზეგროვის გულს, რომლის წევრიც ასევე არის ადგილობრივი ჯგუფი. ქალწულის გროვის მასა დაახლოებით 1.2×10 მზის მასას შეადგენს, რადიუსი კი 2.2 მეგაპარსეკს.

გროვის შემადგენელი მრავალი კაშკაშა გალაქტიკა, მათ შორის ელიფსური გალაქტიკა მესიე 87 1770-1780-იან წლებში აღმოაჩინეს, რომლებიც შემდეგ თანდათან შევდინენ ფრანგი ასტრონომის, შარლ მესიეს კატალოგში. მესიე მას აღწერდა როგორც ნისლეულს ვარსკვლავების გარეშე; მისი რეალური ბუნების შესახებ მხოლოდ 1920-იან წლებში გახდა ცნობილი.

გროვა ქალწულის თანავარსკვლავედში დაახლოებით 8 გრადუსზეა გადაჭიმული. შემადგენელი გალაქტიკების დიდი ნაწილის ხილვა პატარა ტელესკოპებითაც შესაძლებელია. მისი ყველაზე კაშკაშა ობიექტია ელიფსური გალაქტიკა მესიე 49. თუმცა, მისი ყველაზე ცნობილი ობიექტი ასევე ელიფსური გალაქტიკა მესიე 87-ია, რომელიც გროვის ცენტრში მდებარეობს.

მახასიათებლები
გროვა სპირალებისა და ელიფსების წმინდად ჰეტეროგენული ნაზავია. 2004 წლის მონაცემებით, მიჩნეულია, რომ სპირალური გალაქტიკები გადაჭიმულია წაგრძელებულად, ირმის ნახტომის მიმართულებით. ელიფსური გალაქტიკები უფრო ცენტრშია თავმოყრილი.

გროვა შედგება მინიმუმ სამი ქვეგროვისგან: ქალწული A, რომლის ცნეტრიც არის M87, ქალწული B — M49-ის გარშემო, ასევე დაბალი სიჩქარის ღრუბელი, რომლის ცენტრშიც განთავსებულია სპირალური გალაქტიკა  NGC 4216.

ქალწული A შედგება ელიფსური, ლინზისებრი და მწირი გაზის მქონე სპირალური გალაქტიკებისგან. 

ეს სამი გროვა ამჟამად შერწყმის პროცესშია, რის შედეგადაც შეიქმნება უფრო დიდი, ცალკეული გროვა; შემოსაზღვრულია შედარებით პატარა გალაქტიკური ღრუბლებით, რომლებიც ძირითადად სპირალური გალაქტიკებისგან შედგება და ეს უკანასკნელნი მასთან შერწყმის პროცესში არიან. გარდა ამისა, ქალწულის გროვასთან გრავიტაციულად დაკავშირებულია სხვა ახლომდებარე გალაქტიკები და გალაქტიკათა ჯგუფები, რომლებიც მას მომავალში შეერწყმება. ეს ყველაფერი კი იმის ვარაუდის შესაძლებლობას იძლევა, რომ ქალწულის გროვა საკმაოდ ახალგაზრდაა და ამჟამად ჯერ კიდევ ფორმირების პროცესში იმყოფება. 

გროვის შემადგენელი გალაქტიკების დიდი ნაწილი პეკულარული სიჩქარით ხასიათდება, რომლებიც გროვის ცენტრის გარშემო 1 600 კმ/წმ სიჩქარით მოძრაობენ. 

ქალწულის გროვა მდებარეობს ქალწულის ზეგროვაში, რომლის გრავიტაციული ეფექტიც ახლომდებარე გალაქტიკებზეც ვრცელდება. 

გროვათშორისი მატერია
მრავალი სხვა გალაქტიკების გროვების მსგავსად, ქალწულის გალაქტიკათშორისი მატერია სავსეა ცხელი, გაუხშოებული პლაზმით, რომლის ტემპერატურაც 30 მილიონი კელვინია და გამოყოფს რენტგენის გამოსხივებას. გალაქტიკათშორის მატერიაში შემჩნეულია მრავალი გალაქტიკათშორისი ვარსკვლავი (გროვაში არსებულ ვარსკვლავთა რაოდენობაზე 10%-ით მეტი), ასევე პლანეტური ნისლეულები, რომლებიც სავარაუდოდ, მშობლიური გალაქტიკებიდან სხვა გალაქტიკების ურთიერთქმედებამ გამოაგდო; ასევე შეიცავს გლობულათა გროვებს, შესაძლოა ჯუჯა გალაქტიკებსაც და სავარაუდოდ მინიმუმ ერთ ვარსკვლავთწარმომქმნელ რეგიონსაც. 

გროვის წევრები
+ გროვის წევრები მნიშვნელობა კოორდინატები (ეპოქა 2000) ვარსკვლავიერი სიდიდე (ლურჯი) ტიპი კუთხური ზომა დიამეტრი(ათასი სინათლის წელი) ვარდნითი სიჩქარე(კმ/წმ) ქვეგროვა პირდაპირი აღვლენა დახრილობამესიე 98 12 13.8 14 54 10.9  SBb 9.8′  150 184 ქალწული A or N ღრუბელიNGC 4216 12 15.9 13 09 10.9  SBb 7.9′  120 459 ქალწული A, N ღრუბელი, or LVC.მესიე 99 12 18.8 14 25 10.4  Sc 5.4′  80 2735 ქალწული A or N ღრუბელიNGC 4262 12 19.5 14 53 12.4  S0 1.9′  30 1683 ქალწული Aმესიე 61 12 21.9 04 28 10.2  SBbc 6.2′  100 1911 S ღრუბელიმესიე 100 12 22.9 15 49 10.1  SBbc 7.6′  115 1899 ქალწული Aმესიე 84 12 25.1 12 53 10.1  E1 6.0′  90 1239 ქალწული Aმესიე 85 12 25.4 18 11 10.0  S0 7.1′  105 1056 ქალწული Aმესიე 86 12 26.2 12 57 9.9  E3 10.2′  155 37 ქალწული A or own subgroup.NGC 4435 12 27.7 13 05 11.7  S0 3.0′  45 1111 ქალწული ANGC 4438 12 27.8 13 01 11.0 Sa 8.7′  130 404 ქალწული ANGC 4450 12 28.5 17 05 10.9 Sab 5.1′  80 2273 ქალწული Aმესიე 49 12 29.8 08 00 9.3 E2 9.8′  150 1204 ქალწული Bმესიე 87 12 30.8 12 23 9.6 E0-1 9.8′  150 1204 ქალწული Aმესიე 88 12 32.0 14 25 10.3 Sb 6.8′  100 2599 ქალწული ANGC 4526 12 32.0 07 42 10.6 S0 7.1′  105 931 ქალწული BNGC 4527 12 34.1 02 39 12.4 Sb 4.6′  69 1730 S ღრუბელიNGC 4536 12 34.4 02 11 11.1 SBbc 7.2′  115 2140 S ღრუბელიმესიე 91 12 35.4 14 30 11.0 SBb 5.2′  80 803 ქალწული ANGC 4550 12 35.5 12 13 12.5 S0 3.2′  50 704 ქალწული Aმესიე 89 12 35.7 12 33 10.7 E0 5.0′  75 628 ქალწული ANGC 4567 12 36.5 11 15 12.1 Sbc 2.8′  40 2588 ქალწული ANGC 4568 12 36.6 11 14 11.7 Sbc 4.4′  65 2578 ქალწული Aმესიე 90 12 36.8 13 10 10.2 SBab 10.5′  160 87 ქალწული ANGC 4571 12 36.9 14 13 11.9 Sc 3.7′  55 659 ქალწული Aმესიე 58 12 37.7 11 49 10.6 SBb 5.6′  85 1839 ქალწული Aმესიე 59 12 42.9 11 39 10.8 E5 5.0′  75 751 ქალწული A or ქალწული Eმესიე 60 12 43.7 11 33 9.8 E2 7.2′  110 1452 ქალწული A, ქალწული E, or ქალწული CNGC 4651 12 43.7 16 24 11.4 Sc 4.0′  60 1113 NGC 4654 12 43.9 13 08 11.1 SBc 5.0′  75 1349 ქალწული A

რესურსები ინტერნეტში
The Virgo Cluster at An Atlas of the Universe
California Institute of Technology site on Virgo cluster.
The Virgo Cluster of Galaxies, SEDS Messier pages
Partial Virgo cluster centered on M87 (Dark Atmospheres)

სქოლიო

კატეგორია:ქალწულის გროვა